# Juan Manuel Badenas Carpio

Juan Manuel Badenas Carpio (València, 1965) és un jurista i polític valencià. Des de 2023 és regidor de l'Ajuntament de València.

## Biografia

Llicenciat i doctor en Dret per la Universitat de València (UV) i catedràtic de dret civil de la Universitat Jaume I de Castelló de la Plana. Ha estat magistrat suplent a les audiències provincials de València i Castelló.
Juan Manuel Badenas es vincula a l'activitat política de la mà del Partit Popular (PP) quan l'any 2006 és nomenat assessor del president de la Generalitat Valenciana Francisco Camps. Més tard passaria a formar part de l'organigrama del Consell com a Director General de l’Agència Valenciana d’Avaluació i Prospectiva (AVAP).
El 2011 és nomenat rector de la Universitat Internacional de València, entitat creada per la Generalitat Valenciana amb Maria José Català com a consellera d'Educació. Badenas va dirigir la universitat durant el procés de venda de la mateixa al Grup Planeta i que va denunciar per unes presumptes irregularitats.
L'any 2018 s'afilia al partit ultradretà Vox i fou nomenat candidat a l'alcaldia de València a les eleccions de 2023. La candidatura de Badenas aconsegueix 4 escons i, tot i que en un primer moment no s'integra al govern de l'alcaldessa Maria José Català (PP), poc després s'incorpora com a segon tinent d'alcaldia i regidor responsable de les polítiques d'ocupació i a l'àrea de parcs i jardins.
Les actuacions de Badenes han estat marcades per les continuades polèmiques i escàndols públics. Durant la campanya electoral va fer-se fotografiar amb una martell hidràulic a la via pública en la que afirmava que pretenia destruir la xarxa de carrils bici que l'aleshores govern de Joan Ribó (Compromís) havia impulsat. En matèria de llengua, Badenas defensa el secessionisme lingüístic i va definir l'Acadèmia Valenciana de la Llengua com a «aberració jurídica».
El març de 2025 va ser expulsat de Vox després que es descobriren unes irregularitats en els contractes de la fundació municipals que dirigeix com a regidor amb una empresa consultora. L'alcaldessa Català també li va retirar les competències delegades, mentre que Vox es va mantindre en el govern municipal.

## Referències

* ↑ Celda, Marta. «Vox entra al govern de València». València Diari, 20-10-2023. [Consulta: 23 gener 2024].
* ↑ Amoriza, Maribel. «El catedrático de la UJI y exrector de la VIU, Juan Manuel Badenas, será el alcaldable de Vox en València» (en castellà), 10-02-2023. [Consulta: 3 març 2025].
* ↑ «Juanma Badenas, el punki fatxa» (en catalan), 15-01-2024. [Consulta: 3 març 2025].
* ↑ Castelló, Carlos Navarro. «Vox presenta de candidato a la alcaldía de València al ex rector de la universidad que privatizó la candidata del PP» (en castellà), 10-02-2023. [Consulta: 3 març 2025].
* ↑ «Catalá presenta la nova estructura municipal de l’Ajuntament de Valencia amb onze àrees de govern | Notícies Dígitals». [Consulta: 3 març 2025].
* ↑ «Badenas, el catedrático de Vox» (en castellà). [Consulta: 3 març 2025].
* ↑ admin. «Juan Manuel Badenes: "La AVL és una aberració jurídica creada pel PP"» (en castellà), 14-09-2023. [Consulta: 3 març 2025].
* ↑ «Vox expulsa cautelarmente a su portavoz en València por los audios de presunta corrupción en Valencia Activa» (en castellà). [Consulta: 3 març 2025].
* ↑ «Catalá echa del gobierno a Badenas y reparte sus competencias entre los ediles de Vox» (en castellà). [Consulta: 4 març 2025].